Ornithischia

Elafs *Ornithischia* ü *Predentata* binon rood lifavik dinosauras honedilabik planifidik. Nem: *Ornithischia* binon koboyüm vödas Vöna-Grikänapükik *ορνιθειος* (= böda) ed *ισχιον* (= hipayoin). Binons sevädiks as „dinosaurs bödahipilabiks“ kodü hipabinod onsik, sümik ad ut bödas (do böds nulädik ibo licinons de elafs *[[Saurischia]]* ü „dinosaurs lasärahipilabiks“). Bi äbinons planifidafs, kels suvo älifons in grups, äbinons mödikums ka els *Saurischia*. Päyagons fa elafs *[[Theropoda]]* ed äbinons smalikums ka elafs *[[Sauropoda]]*.

## Patöfs

Elafs *Dinosauria* pädilädons ad roods tel: *Ornithischia* e *Saurischia* fa hiel Harry Seeley ün 1887. Dilädam at, kel valemo pelasumon, stabon su volf lekela lüodü binod sümikum ad ut bödas (do böds no licinons de dinosaurs at), su pats pö virebs, su düfajelod plödik, e su lab boma „po-tutik“ (bom pluik föfü maxül, kel stäänükon oni). Bom at kontagons ko „po-maxülabom“ pö maxül löpik. Kobo fomons binodi honedafomik, kel pägebon ad kötön planis.

Lekelabom elas *Ornithischia* pätulon donio e pödio, lüodü göb, otlüodü elot *ischium*, ägetölo stigädi pluik ad stütön blöti. Sek binon lekelabinod folstigädik. Distü atos, lekel elas *Saurischia* pätulon donio e föfio, lüodü kap, soäsä pö grups lasärik bäldik. Els *Ornithischia* älabons i högis smalikum fo logs oksik (*fenestrae antorbitalis*), kas els *Saurischia*, ed i lekeli vidikum ä nämikumi. Lekelabinod sümik ad ut bödas, otlüodü bäkabom, ävolfon kilna nesekidiko dü dabin dinosauras: pö els *Ornithischia*, elafs *Therizinosauroidea*, ed elafs *Dromaeosauridae* bödödfik.

## Kladasits
### Dadiläd
Klads di Linnaeus ma hiel Benton (2004).

* **Ordo Ornithischia**
** Familia Pisanosauridae
** Familia Fabrosauridae
** **Subordo [[Thyreophora]]** - (armored dinosaurs)
*** Familia Scelidosauridae
*** **Infraordo [[Stegosauria]]**
*** **Infraordo [[Ankylosauria]]**
** **Subordo [[Cerapoda]]**
*** Familia Heterodontosauridae
*** **Infraordo [[Ornithopoda]]**
**** Familia Hypsilophodontidae*
**** Familia Hadrosauridae - (duck-billed dinosaurs)
*** **Infraordo [[Pachycephalosauria]]**
*** **Infraordo [[Ceratopsia]]** - (horned dinosaurs)

### Kladabim
Els *Ornithischia* padilädons ad grups tel: elafs *Thyreophora* ed elafs *Cerapoda*. Bevü els *Thyreophora* binons elafs *Stegosauria* (sümiks ad stegosaur labü düfajelod) ed elafs *Ankylosauria* (sümiks ad ankülosaur). Bevü els *Cerapoda* binons elafs *[[Marginocephalia]* (o.b. elafs *Ceratopsia* ed elafs *Pachycephalosauria*) ed elafs *Ornithopoda* (bevü kels hadrosaurs dökahonedilabik soäs elaf *[[Edmontosaurus]]*). Els *Cerapoda* binons grupam tefädiko nulik (l. Sereno 1986) e binons ba ots, äs grup bäldik: *Ornithopoda*: pluamanum dilamas at no veratons miedeto.

 **Ornithischia**
 |-?*[[Pisanosaurus]]*
 `--+-?Fabrosauridae
 `--Genasauria
  |--Thyreophora
  | |--*[[Scutellosaurus]]*
  | `--Thyreophoroidea
  |  |--*[[Emausaurus]]*
  |  `--Eurypoda
  |  |--Stegosauria
  |  `--Ankylosauromorpha
  |   |--*[[Scelidosaurus]]*
  |   `--Ankylosauria
  `--Cerapoda
   |--*[[Stormbergia]]*
   |--*[[Agilisaurus]]*
   |--*[[Hexinlusaurus]]*
   |--Heterodontosauridae
   `--+--Ornithopoda
    `--Marginocephalia
    |--Pachycephalosauria
    `--Ceratopsia

(els *Cerapoda* stabiks ma Butler 2005)

## Literat
* Butler, R.J. 2005. The 'fabrosaurid' ornithischian dinosaurs of the Upper Elliot Formation (Lower Jurassic) of South Africa and Lesotho. *Zoological Journal of the Linnean Society* toum: 145, nüm: 2, pads: 175-218.
* Sereno, P.C. 1986. Phylogeny of the bird-hipped dinosaurs (order Ornithischia). *National Geographic Research* toum: 2, nüm: 2, pads: 234-256.

## Yüms plödik

* Els ''Ornithischia'', se bevüresodatopäd: *Palæos*. (Kladabim e patöfs.)